ເພງ Unknown Soldier ນີ້ ຂໍຈັດມອບໃຫ້ ເຫຼົ່າທະຫານຜູ້ກ້າ ໃນ ວັນນັກລົບເກົ່າ ຂອງອາເມຣິກາ
ວີໂອເອຂໍສະແດງຄວາມຮູ້ບຸນຄຸນ ແລະສະດຸດີ ຄວາມກ້າຫານຊານໄຊ ແລະປົກປ້ອງປະຊາຊົນ ໃຫ້ຢູ່ເຢັນເປັນສຸກ ຂອງບັນດານັກລົບອາເມຣິກັນ ດ້ວຍເພງ ທະຫານນິລະນາມ ນີ້.
ສະບາຍດີ ແຟນລາຍການເພງລາຍການກະຈາຍສຽງຂອງ VOA ແລະເພງທີ່ຫາກໍຈົບລົງ ໄປນັ້ນ ແມ່ນເພງ  ຫຼື  ທີ່ຂັບຮ້ອງໂດຍ Jeff Moore ທີ່ມີ ຄວາມໝາຍດີ ບົ່ງບອກເຖິງຄຸນງາມຄວາມດີ ຄວາມເກັ່ງກ້າສາມາດເກັ່ງກ້າສາມາດຂອງ ເຫຼົ່າທະຫານ ຊຶ່ງວັນນະສອນຂໍຈັດມອບໃຫ້ແກ່ທະຫານຜ່ານເສິກ ເນື່ອງໃນວັນນັກລົບເກົ່າ ຫລື Veterans' Day ທີ່ໄດ້ຈັດສະຫຼອງໄປທຸກໆປີ ເປັນປະຈຳ ໃນວັນທີ 11 ພະຈິກ ທີ່ ຜ່ານມານີ້ ຂໍສະແດງຄວາມຮູ້ບຸນຄຸນ ແລະຂອບໃຈໃນຄວາມກ້າຫານຊານໄຊ ແລະປົກ ປ້ອງພວກເຮົາໄດ້ຢູ່ເຢັນເປັນສຸກ ວັນນະສອນຕ້ອງຂໍຂອບໃຈທ່ານຜູ້ຟັງທັງຫຼາຍທີ່ເຂົ້າ ມາເປັນເເຟນຄລັບໜ້າ VOA – Facebook ຂໍຈັດເພງໃຫ້ທ່ານຜູ້ຟັງນາມແຝງ Lao-american ຈາກ Riverside, California, ທີ່ຂຽນລົງໃນ website ຂອງ VOA ໃນລາຍການຊີວິດຊາວລາວ ກ່ຽວກັບເລື້ອງລາວຂອງສາວນ້ອຍ ດາລານັກສະແດງ Dianna ພຣະແກ້ວວິໄລ ຫຼື Dianna Pak ທີ່ກຳລັງເຂົ້າສູ່ວົງການຮູບເງົາ Hollywood ທີ່ເວົ້າວ່າ ຖ້າບໍ່ມີ VOA ແລ້ວນັ້ນ ກໍຈະບໍ່ມີຜູ້ໃດຮູ້ຈັກຊື່ດາລາສາວ Dianna Pak ດ້ວຍຊ້ຳ ຂໍມອບເພງ  ທີ່ຂັບຮ້ອງໂດຍ  ໃຫ້ຟັງ ແທນຄຳຂອບໃຈ ແລະວ່າ ຫຼາຍໆທ່ານ ຄົງຈະມີຄວາມຮູ້ສຶກແບບດຽວກັນ ຂໍປິດທ້າຍລາຍການດ້ວຍເພງຄູ່ ທີ່ຮ້ອງກ້ຽວກັນຂອງສອງສິນລະປິນ ພີ່ນ້ອງ ລັດສະໝີ ແລະວີວິໄລ ພູດິນດົງ ຈັດມອບໃຫ້ນ້ອງຕ່າຍ ຈາກວຽງຈັນ ທີ່ສົ່ງກຳລັງໃຈ ໃຫ້ນ້ອງ Dianna Pak ຂໍໃຫ້ສູ້ໆເດີ ແລະໂອກາດໜ້າ ວັນນະສອນກໍຈະທະຍອຍຈັດເພງໃຫ້ທ່ານຜູ້ຟັງ ທີ່ຂຽນຂໍ້ຄວາມຝາກໄວ້ໃນ website ຂໍໃຫ້ນອນຫລັບຝັນດີ